《登峨眉山用李青莲诗韵 其四》
清代·张熙宇

双鹤西南来，盘空结俦匹。悬岩下无地，万古人罕悉。

中有兜罗下，如鹤飞飞出。我欲乘之起，自试凌空术。

凤皇导我前，虬龙为鼓瑟。忽觉钟声动，仙乐诎然毕。

再拜语诸真，长愿无相失。浣衣赤城霞，晞发榑桑日。

作者简介：张熙宇，字玉田，峨眉人。道光癸巳进士，历官安徽按察使。有《花洋山馆诗钞》。